﻿Academia Tehnica Militara Criza din Venezuela St Sg Maj Vasilica Sorin (E214A) 2017 Pornind de la plajele din Caraibe si pana la muntii Anzai, Venezuela este un loc de o frumusete rara Prima în topul țărilor exportatoare de petrol din America Latină Prima, la nivel mondial, din punct de vedere al resurselor bogate în petrol 68% din produsele de bază lipsesc de pe piață Poporul a ajuns la capătul puterilor Proteste masive, arestări, ucideri, tortură, dictatură comunistă, „tipar” de țară bogată ajunsă sub pragul supraviețuirii decente Multi profesionisti si oameni cu studii au parasit tara inca din 1999 cand Hugo Chavez a venit la putere Primii ani ai domniei sale au venit cu o reducere masiva a saraciei, mai multi copii in scoli si un acces mai mare la apa potabila Astazi, oamenii din Venezuela se confrunta cu cea mai mare rata a inflatiei din lume, proteste sangeroase de strada si un haos climatic Scăderea masivă a preţului barilului de petrol face tot mai mulţi investitori să mizeze pe intrarea în default a Venezuelei, având în vedere datoria colosala de 120 de miliarde de dolair pe care o are de achitat Aceasta ar adânci şi mai tare lupta pentru rezerva de petrol a ţării şi va avea un impact major asupra crizei economice şi politice, scrie Wall Street Journal Sigur Există o strategie de a integra Venezuela în sfera intereselor unor mari puteri, în această eră când conflictele militare generate de resursele de petrol și gaze sunt mai acerbe ca oricând, acestea constituind axa noii ordini mondiale Însă politicienii împietriți în experimente comuniste nu reușesc să găsească soluții în folosul poporului, care este victimă a tuturor, și din exterior, și din interior „Tiparul” decăderii este arhicunoscut: cozile! Emblema regimurilor pe cale de a-și pierde legitimitatea, din moment ce nu mai sunt în stare nici să asigure hrana de bază a poporului Populația intră într-o cursă pentru a-și procura produsele de necesitate zilnică, stă la cozi interminabile, zi și noapte Într-o țară cu asemenea resurse de energie, curentul se asigură doar pentru câteva ore pe zi Un raport al FMI, organismul care întotdeauna ia „temperatura” unor astfel de crize generate, arată că în Venezuela este o penurie a 68% din produsele de bază, 25% din populație a ajuns sub pragul sărăciei, iar inflaţia a scăpat de sub control, atinge 1 660% în 2017 Criza economică din Venezuela a început în urmă cu peste doi ani, când prețul petrolului a coborât considerabil Țițeiul reprezintă 90% din exportul Venezuelei, iar scăderea prețului la petrol a însemnat prăbușirea veniturilor guvernamentale Obstrucționat, ținut în chingi, a fost și fostul lider, Hugo Chavez, al cărui moștenitor desemnat este Maduro, dar acesta reușea să țină crizele sub control prin imensa popularitate și câteva „trucuri”, cum ar fi subvenționarea alimentelor Pentru că, oricât de mult ar iubi poporul un președinte, foamea devenită cronică scoate oamenii în stradă Subvenționarea alimentelor nu poate să țină mult Inevitabil, duce la o penurie, generând contrabanda Astfel, de unde foametea amenința numai populația săracă, s-a întins ca un spectru peste întreaga țară „Tiparul” Chile, aplicat pas cu pas Numai că, în Venezuela, armata și-a declarat sprijinul necondiționat pentru președintele Maduro, spre deosebire de Chile, unde armata a dat o lovitură de stat pe fondul crizei economice Războaiele pâinii Administrația președintelui Maduro, susținută de armată, se îndreaptă către cea mai dură formă a dictaturilor comuniste Oamenii au ajuns să fie împușcați pentru că încearcă să fure pâine! De un an, rafturile magazinelor din Venezuela sunt aproape goale, iar produsele de strictă necesitate se dobândesc cu eforturi și riscuri inimaginabile Protestele de stradă se țin lanț, și aproape întotdeauna se ajunge la violențe cu forțele de ordine Maduro a luat măsurile de criză pe care toate regimurile comuniste aflate în cădere liberă le-au luat, fără să rezolve situația, cum a fost deja demonstrat: scurtarea săptămânii de muncă, raționalizarea alimentelor, raționalizarea energiei electrice, combinate cu atacuri verbale la adresa „imperialiștilor” Toate deja văzute, simțite, expirate Nu mai au priză la un popor înfometat, victimă a războiului între propriul regim și un dușman nepalpabil, „de serviciu” pentru eșecurile comuniste Combaterea contrabandei a luat forma unui război intern, pe care l-a dus și Salvador Allende în Chile Soldaţi şi inspectori ai regimului fac razii la producătorii de pâine, pentru a vedea dacă se respectă directiva ca 90% din rezervele de grâu să fie folosite pentru pâine, nu pentru produse scumpe de patiserie, pentru „oligarhi” „Cei care se află în spatele războiului pâinii vor plăti şi să nu-i aud că se vor plânge de persecuţie politică”, a amenințat preşedintele Nicolas Maduro Muncă obligatorie în agricultură Guvernul de la Caracas merge pe urmele marilor „vizionari” comuniști, care au combătut crizele generate de propriile politici defectuoase obligând populația să devină sclavă pe „plantație” Un decret prezidențial poate obliga practic orice cetățean să muncească în agricultură, pentru a contribui la ieșirea țării din criza alimentară și pentru a face rost, prin muncă „cinstită”, și de hrană pentru familie Conform decretului, oricare cetățean, indiferent unde lucrează, în companii publice sau private, trebuie să se prezinte, când i se cere, la „organizațiile sponsorizate de stat, specializate în producția alimentară”, unde va trebui să-și aducă aportul la munca agricolă pentru o perioadă de cel puțin 60 de zile, după care contractele lor vor fi prelungite automat pentru încă 60 de zile, or li se va permite să revină la slujbele inițiale Cu asemenea măsuri de criză, populația Venezuelei a ieșit în stradă, cerând schimbarea regimului Maduro Represiunea a fost pe măsură, politică și contramanifestanți, supervizată de Securitatea internă, Sebin Închisorile s-au umplut cu prizonieri politici, lideri ai opoziției și peste o sută de activiști antiregim, care, în viziunea lui Maduro, colaborează cu „dușmanii națiunii, americanii, care vor să dea o lovitură de stat” Americanii s-au implicat în multe țări pentru a ajuta la răsturnarea unor regimuri comuniste decadente, dar niciun lider al acestor țări nu s-a întrebat vreodată de ce le și iese „pasența” În virtutea politicii „nu ne vindem țara”, regimul de la Caracas a reușit să alunge investitorii, americani sau nu, a dezvoltat o birocrație de import-export care practic a blocat acest domeniu, a ordonat retragerea ţării din Organizaţia Statelor Americane (OAS), unde era membră din 1951, a alungat companiile petroliere străine - Statoil din Norvegia şi Repsol din Spania, Chevron din SUA - care oricum dețineau pachete minoritare, dar aduceau un venit la stat Acestea și-au repatriat angajații, pe fondul protestelor tot mai violente, care au dus la peste 30 de morți Criza din Venezuela a atins noi dimensiuni dramatice, după ce Curtea Supremă a țării a preluat puterile Parlamentului, aflat sub controlul opoziției Acum, regimul prezidenţial concentrează toate puterile – executivă, armată, judiciară şi legislativă „Nicolas Maduro tocmai a comis o lovitură de stat”, a denunțat preşedintele Parlamentului venezuelean, Julio Borges Profil Săraca țară bogată Venezuela, țară cu 31 de milioane de locuitori, este una dintre cele mai bogate țări din America Latină și nu numai Din punct devedere al resurselor de petrol și gaze, este numărul unu mondial Ca exportator de petrol, este numărul unu din America de Sud Mai are uriașe resurse de cărbune, fier, bauxită și aur Cu toate acestea, din cauza „revoluției bolivariană” cu accente comuniste totalitariste, Venezuela este una dintre cele mai sărace Fostul președinte Hugo Chavez, care a murit în 2013, l-a lăsat urmaș în revoluție pe Nicolas Maduro Acesta însă nu se bucură de popularitatea lui Chavez, fiind ales cu o marjă mai mică de 2% în fața opozantului Henrique Capriles Alianța de stânga a lui Maduro nu reușește să rezolve criza economică, optând pentru represiunea dură a manifestărilor de stradă General Motors a acuzat recent autorităţile din Venezuela că i-au confiscat ilegal o fabrică din centrul industrial Valencia, avertizând că va lua toate măsurile legale pentru a-şi proteja drepturile, transmite Reuters Într-o piaţă din Caracas, 5 000 de oameni se îmbulzesc după ce au auzit că un depozit va primi lapte, făină, ulei și zahăr În final, după stat la coadă, depozitul a fost luat cu asalt, iar pachetele au fost furate de cei care stăteau în primele rânduri În același timp, presa scrie că oamenii prind păsări, câini și pisici de pe străzi pentru că nu mai au ce mânca Venezuela se confruntă cu o severă criză economică și umanitară, însă nimeni nu pare dornic să intervină sau măcar să vorbească despre asta S-au văzut și situaţii mai rele decât cea din Venezuela, dar de obicei era vorba și despre un război la mijloc Imaginile de pe străzi și din spitale sunt de-a dreptul șocante și greu de ghicit că provin din ceea ce, nu demult, a fost cea mai de succes ţară din America Latină Acum, la Spitalul Universitar din capitală, Caracas, este întuneric pe coridoare și în toalete Acesta este și un mic avantaj, pentru că oferă puţină intimitate, care altfel nu ar fi posibilă Ușile de la toalete mai atârnă de câte o balamauă și pacienţii se spală protejaţi de câte o bucată de plastic, scrie BBC Sunt zile în care nu există lichide intravenoase și zile în care nu există substanţe anestezice Doctorii nu au hârtie pe ce să scrie rapoartele și fac poze cu telefonul personal la ecografii și radiografii pentru că nu au posibilitatea să le scoată pe hârtie sau pe film Problema nu este doar a unui spital, ci a întregului sistem sanitar Maikel Mancilla Peña se lupta cu crize epileptice de șase ani Starea sa putea fi ţinută sub control cu ajutorul unui medicament anticonvulsiv comun, dar care a devenit imposibil de găsit din cauza politicilor statului de control al preţurilor Întrucât producătorii sunt obligaţi să își vândă produsele la preţuri prea mici pentru costul de producţie, nenumărate produse din toate domeniile au dispărut de pe piaţă Această politică socialistă menită să apere săracii a distrus ce mai rămăsese din industrie și din economie Pe 11 februarie 2016, mama lui Maikel i-a dat ultima pastilă pe care o mai aveau acasă Pe 20 februarie, Maikel a făcut stop respirator și a murit Avea 14 ani Povestea sa nu este unică, scrie The Atlantic Degradarea violentă a condiţiilor de trai și a sistemului medical înseamnă că în Venezuela, bătrânii, bebelușii, săracii și bolnavii cronici sunt condamnaţi la moarte Problemele de aprovizionare marchează fiecare sector, iar bunuri de bază nu se mai găsesc de luni de zile Acum un an, un antreprenor din Venezuela, cu o fabrică de 20 de ani, a început să fie atacat de sindicatul angajaţilor pentru că nu exista mereu hârtie igienică de rezervă la toalete O situaţie cel puţin bizară și un motiv cel puţin stupid pentru care să riști închisoarea Problema era că, în această criză, era aproape imposibil să mai găsești hârtie igienică, mai ales pentru sute de muncitori, iar când s-a găsit, normal că muncitorii au luat-o acasă Dacă nu le-ar mai fi dat hârtie igienică, ar fi violat înţelegerile făcute cu sindicatul, ar fi riscat o grevă prelungită, care i-ar fi dat motiv guvernului socialist, condus de Nicolas Maduro, să preia fabrica Așa că, antreprenorul a găsit o soluţie provizorie pe piaţa neagră, care vindea hârtie igienică la suprapreţ Dar măcar nu ar fi riscat pierderea fabricii Însă hârtia a ajuns la el odată cu poliţia, care a pus mâna pe bunuri și a anunţat că a pus capăt unei operaţiuni care ar face parte dintr-un „război economic” pornit de SUA pentru a-l da jos pe Maduro Antreprenorul și alţi trei manageri riscă acum închisoarea, povestește The Atlantic Un studiu a aratat ca 74 3% din populatie a pierdut, in medie 8 7 kg În ultimii doi ani, Venezuela a experimentat o implozie greu de imaginat pentru o economie neafectată de război Sistemele publice sunt în cădere liberă, oamenii mai muncesc doar două zile pe săptămână și s-a modificat chiar și ora pentru a face cât mai multă economie la energie Rata mortalităţii a crescut, ca și rata criminalităţii, pe măsură ce 70% din populaţie a ajuns în sărăcie, ţara având cea mai mare inflaţie din lume, între 500 şi 700% Capitala a devenit și capitala crimelor violente, traficanţii de droguri controlând suburbiile cu grenade și lansatoare de rachete Forţele de ordine sunt atât de neputincioase, încât școli întregi sunt tâlhărite periodic pentru mâncare, iar copiii rămân flămânzi săptămâni întregi „Prin ce trece ţara noastră este unic și monstruos: colapsul unei ţări mari, bogate, aparent moderne, aparent democratice, la doar câteva ore de zbor cu avionul până în Statele Unite”, scrie Moisés Naím, autor a peste 10 cărţi și membru în think tankul mondial Carnegie Endowment for International Peace Preşedintele venezuelean Nicolas Maduro a ordonat retragerea ţării din Organizaţia Statelor Americane (OAS), a anunţat Delcy Rodriguez, ministrul de Externe de la Caracas, în contextul în care miniştrii de Externe ai statelor membre urmează să discute despre situaţia "îngrijorătoare" din Venezuela Şeful diplomaţiei din Venezuela a explicat că retragerea imediată din OAS a fost cerută de către preşedintele Nicolas Maduro, nemulţumit de convocarea de urgenţă a miniştrilor de Externe pentru a discuta despre criza din Venezuela Şaptesprezece membri ai organizaţiei au votat în urmă cu o zi pentru convocarea unei reuniuni de urgenţă, inclusiv Statele Unite, Mexic, Argentina şi Brazilia Venezuela a ameninţat anterior că se va retrage din OAS dacă va fi convocată o reuniune a miniştrilor de Externe ”Retragerea Venezuelei din OAS nu este condiţionată Această măsură are legătură cu demnitatea oamenilor şi doctrina bolivarianismului”, a declarat Rodriguez Liderul opoziţiei a acuzat că această retragere este dovada unei lovituri de stat Venezuela a aderat în 1951 la OAS, o organizaţie formată din 35 de naţiuni din America de Nord şi America Latină Între timp, bilanţul protestelor antiguvernamentale din ultimele trei săptămâni a ajuns la 32 de morţi, iar Garda Naţională a început să lanseze gaze lacrimogene pentru a-i dispersa pe protestatarii din Caracas Un tânăr de 20 de ani şi-a pierdut viaţa după ce a fost lovit de un cartuş cu gaze lacrimogene în districtul Chacao din capitala Venezuelei De asemenea, armata a fost desfăşurată pentru a opri noi proteste în faţa Consiliului Naţional Electoral şi a Curţii Supreme din Caracas Pe fondul tulburărilor politice tot mai violente din Venezuela, unele companii petroliere şi-au redus şi mai mult numărul de angajaţi străini, afirmă surse informate, citate de Reuters Firme mari, ca Statoil din Norvegia şi Repsol din Spania au început repatrierea angajaţilor de alte naţionalităţi Statoil, Repsol şi Chevron, printre alte companii străine, deţin pachete minoritare de acţiuni în peste 40 de asocieri cu compania naţională Petroleos de Venezuela şi asigură producţia de ţiţei, vitală pe fondul lipsei de lichidităţi şi al crizei economice din ţară Venezuela, cel mai mare exportator de petrol din America de Sud, este afectată de probleme majore Milioane de oameni reuşesc cu greu să se aprovizioneze cu alimente şi alte bunuri strict necesare Violenţele din oraşe nu s-au extins şi la câmpurile petroliere, aflate în general în zone izolate În capitala Caracas, unde îşi au sediile marile companii, baricadele de pe străzi şi gazele lacrimogene cu care trage frecvent Garda Naţională au însă un efect descurajator Riscurile prezente în multe regiuni petroliere, în America Latină, Africa sau Orientul Mijlociu obligă de obicei marile companii să plătească salarii excepţionale angajaţilor străini şi să folosească serviciile personalului de securitate specializat pentru protecţia personalului şi a membrilor de familie, arată Reuters În Venezuela au devenit însă supărătoare şi penuriile Managerii străini rămaşi în Caracas nu ies de obicei din anumite zone, iar unora le este interzis să călătorească noaptea şi sunt nevoiţi să se deplaseze cu vehicule blindate Ambasada Statelor Unite în Venezuela a recomandat săptămâna trecută cetăţenilor americani să evite zonele în care pot izbucni demonstraţii spontane, cu potenţial violent Liderul opozitiei din aceasta tara Henrique Capriles isi asuma un mare risc atunci cand inflameaza o natiune care este deja febrila - noteaza The Guardian Zidurile cladirii in care se afla biroul sau sunt inca innegrite de la focul care a ars acolo saptamana trecuta, dupa ce fortele de securitate au aruncat o canistra cu gaz, in timpul manifestatiilor antiguvernamentale Conflictul a fost declansat de decizia pe care a luat-o controlorul general (o functie financiara, n red ) pe 7 aprilie, de a-i interzice politicianului in varsta de 44 de ani sa candideze pentru o functie publica pana in 2032, din cauza unor acuzatii privind manipularea unor fonduri publice Henrique Capriles, care a pierdut ultimele alegeri prezidentiale, respinge aceste acuzatii si il acuza pe presedintele Nicolas Maduro ca este dictator, fapt care a provocat tensiuni mari in aceasta tara divizata - mai noteaza The Guardian Întotdeauna, americanii sunt de vină Din Siria până în Ucraina, trecând prin ţările latino-americane și prin ţările arabe, americanii și-au câștigat titlul de maeștrii ai căderilor de guverne și ai schimbărilor de sisteme politice Și nu este un titlu câștigat pe degeaba, motive pentru acest fapt există din plin, iar dacă ne gândim doar la ţările latino-americane, afacerile CIA-ului în Cuba nu vor putea fi uitate niciodată Acum președintele Maduro a decretat starea de urgenţă pentru 60 de zile pe motivul unor presupuse comploturi din partea SUA și OPEC (Organizaţia Statelor Exportatoare de Petrol) pentru a-l înlătura de la putere Precedenta stare de urgenţă, aplicată în regiuni ale Venezuelei situate în apropierea frontierei cu Columbia, a implicat suspendarea garanţiilor constituţionale în acele zone Washingtonul are o relaţie destul de proastă cu Venezuela de câţiva ani, mai ales după ce SUA și-a exprimat sprijinul pentru o tentativă timidă de a-l înlătura de la putere de fostul lider, Hugo Chavez, în 2002 Maduro acuză SUA că încearcă să provoace o revoltă populară care să schimbe regimul și a vorbit și despre soarta președintei Braziliei, Dilma Rousseff, ca fiind victima precedentă „Washingtonul activează măsuri la cererea dreptei fasciste din Venezuela, care se simte încurajată de lovitura de stat din Brazilia”, a comentat Maduro la televiziunea de stat, conform The Guardian Decretarea stării de urgenţă înseamnă suspendarea tuturor garanţiilor constituţionale în afară de respectarea drepturilor omului și îi permite președintelui să „protejeze ţara împotriva dușmanilor interni și externi”, fără să ofere detalii despre ce înseamnă aceasta SUA s-a declarat din ce în ce mai îngrijorată în privinţa unui colaps politic însoţit de faliment economic în Venezuela și și-au exprimat neîncrederea în capacitatea lui Maduro de a rezista până la finalul mandatului său, la final de 2018 Partidul său de stânga este din ce în ce mai nepopular, în timp ce opoziţia vine pe valul furiei publice și a protestelor de stradă să ceară organizarea unui referendum pentru demiterea președintelui, însă înregistrarea semnăturilor este tărăgănată Un sondaj recent arată că 70% dintre venezueleni vor demiterea lui Maduro „Nu ne lasă să votăm Nu ne lasă să protestăm Nu ne lasă să mâncăm Nu ne lasă să trăim în pace Ce altceva să facem? Trebuie să luptăm cum putem împotriva acestei tiranii”, a declarat unul dintre protestatarii la marșul de pe 11 mai, din Caracas, pentru susţinerea referendumului Conform experţilor americani, un scenariu plauzibil ar fi ca Maduro să fie înlăturat de la putere de către membrii propriului partid sau chiar de către generalii care încă par să îl susţină, dar nu se știe pentru câtă vreme Oficiali americani au declarat pentru Reuters că Washingtonul nu are un cuvânt de spus în această situaţie, cât timp orice mișcare este întâmpinată de acuze și teorii ale conspiraţiei În schimb, administraţia președintelui Obama este de părere că ar trebui depuse „eforturi regionale” pentru a împiedica ţara să alunece în haos Din păcate, acesta nu este un scenariu plauzibil Brazilia este și ea în mijlocul celor mai masive proteste anticorupţie, președinta Dilma Rousseff fiind acuzată de managementul înșelător al bugetului statului, în timp ce întreaga regiune a rămas impasibilă la cererile de ajutor pe care le-a lansat președintele Maduro la un summit de la începutul anului Ba, mai mult, președintele Argentinei a cerut eliberarea deţinuţilor politici din Venezuela și i-a bătut obrazul președintelui Maduro pentru practicile de încălcare a drepturilor omului, scrie Bloomberg Problemele chavismului Imaginea de ansamblu arată că nu doar președintele Maduro este contestat, ci întreaga ideologie pe care o reprezintă și de care oamenii au fost îndrăgostiţi sub conducerea charismatică a fostului președinte, Hugo Chavez, alintat „El Comandante” Chavez, ca socialist, s-a autoportretizat drept campion al oamenilor săraci, cheltuind o mare parte din venitul statului pe educaţie, pe programe sociale și de sănătate, dar managementul economiei a fost criticat chiar de atunci de către oamenii de afaceri Acum, Venezuela este într-o situaţie în care nu produce nimic în afară de ţiţei, care și-a pierdut valoarea, și trebuie să importe tot, chiar și bancnote, însă nu are bani să plătească nimic Venezuela nu are bani să plătească tipărirea de bancnote noi pe care să le arunce în economie Iar această situaţie catastrofală se datorează unui experiment socialist eșuat, nu americanilor, scrie Naím Da, putem spune că Venezuela are ghinion acum că preţul ţiţeiului este la pământ și când este deopotrivă lovită de o secetă extremă, în circumstanţele în care marea majoritate a energiei provine de la hidrocentrale, însă nu este nicidecum vorba doar de ghinion Venezuela a fost o ţară bogată, stând pe una dintre cele mai mari rezerve de ţiţei, care a produs mai mult de 1 000 de miliarde de dolari în ultimii 17 ani, bani cheltuiţi și furaţi În 2014, când preţul pe barilul de petrol era pe la 100 de dolari, Venezuela deja ducea o lipsă acută de bunuri comune, precum hârtie igienică Iar pe când oamenii duceau lipsă de medicamente generice, guvernul socialist cheltuia aproape 50 de milioane de dolari anual pentru a-l ţine pe eroul naţional Pastor Maldonado în competiţiile de Formula 1, unde i s-a cerut retragerea din cauza multiplelor accidente pe care le producea Alte sute de milioane de dolari au fost alocate începând cu 2009 pentru ridicarea unor centrale pe gaz natural care să preia din sarcina reţelei de hidrocentrale Nici până în ziua de azi nu s-a dat drumul la centrale, iar banii nu se știe unde s-au sifonat Nimeni nu se ocupă în prezent de investigarea acestui caz Conform opoziţiei, din 2003 aproape 200 de milioane de dolari au fost furaţi de cei de la putere în tot felul de scheme privind importul de alimente Pe lângă ghinion, furt și corupţie, alte politici în beneficiul celor săraci au distrus complet ţara Controlul preţurilor, care a început să se aplice la tot mai multe bunuri: alimente și medicamente, baterii de mașină, servicii medicale esenţiale, deodorante, scutece, hârtie igienică etc , a însemnat că, în timp ce preţurile extrem de mici păstrau un miraj frumos al unui guvern interesat să ofere bunuri celor săraci, în realitate bunurile au început să dispară pentru toată lumea, pentru că producătorii nu își mai permiteau să le facă și nici vânzătorii, să le ţină în stoc Aceasta reflectă incapacitatea guvernului de a înţelege economia de bază Nu este de mirare că oamenii sunt șocaţi în faţa unei degradări atât de violente și că vor referendum pentru înlocuirea președintelui „Este incredibil că trecem prin aşa ceva Dacă lucrurile nu se îmbunătăţesc, vor fi din ce în ce mai multe proteste de stradă, mai mari Dacă situaţia economică se înrăutăţeşte, va fi un război civil”, crede Jesus, unul dintre protestatarii care cer înlocuirea guvernului acum, înainte de degradarea și mai avansată a situaţiei generale Președintele Maduro, care a impus o guvernare mai autocrată decât predecesorul său, cu siguranţă va ţine de scaun cât de mult va putea, în ciuda dezastrului în care își trage ţara 